**Návod, pokyny, inštrukcie pre vypĺňanie špecifikácie predmetu zákazky**

**a kalkulácie ceny**

**Návod, pokyny, inštrukcie pre vyplnenie špecifikácie predmetu zákazky:**

Uchádzač musí uviesť v príslušnom riadku: **obchodné meno, sídlo a IČO**.

Uchádzač musí uviesť v príslušnom riadku: **výrobcu, typové označenie a značku (resp. obchodný názov)** ponúkaných váh.

Zadávateľ v každej špecifikácii popisuje v stĺpci s názvom “*Parameter/časť položky*“ textovú časť požiadavky na požadovaný parameter váhy a v stĺpci “*Požiadavky na parameter/opis*“ zadávateľ popisuje akým spôsobom má uchádzač uviesť požadovaný údaj v stĺpci s názvom “*Parametre ponúkané uchádzačom*“ a to buď:

1. Zadávateľ vyžaduje, aby uchádzač uviedol údaj **“*áno*“,** čím potvrdí, že ním ponúkaná váha, spĺňa na 100 percent požiadavku zadávateľa. Ak by váha, ktorý ponúka uchádzač v rámci svojej ponuky nespĺňala požadovaný parameter, uvedie uchádzač pri tomto parametri údaj “*nie*“. (Príklad: ak zadávateľ požaduje napr. pre parameter “*Priebežné váženie* " v rámci stĺpca "*Požiadavky na parametre/opis*" údaj “*áno*“, tak uchádzačom ponúknutá váha musí spĺňať pre parameter “*Priebežné váženie*“ t.j. ponúknutá váha musí mať schopnosť priebežného váženia, vtedy bude zadávateľ považovať tento parameter za splnený).
2. Ak zadávateľ požaduje údaj **min. (minimálne)**, znamená to, že váha, ktorú ponúkne uchádzač zadávateľovi, musí pri požadovanom parametri, mať takú hodnotu (údaj) parametra, ktorá je rovnaká alebo väčšia (vyššia) ako je požadovaná hodnota (údaj) pri tomto parametri (Príklad: ak zadávateľ požaduje napr. pre parameter “*Šírka tlačovej hlavy*" v rámci stĺpca "*Požiadavky na parametre/opis*" údaj “*min. 104 mm*“, tak uchádzačom ponúknutá váha musí spĺňať pre parameter “*Šírka tlačovej hlavy*“ hodnotu presne 104 mm alebo viac ako 104 mm (napr. 110 mm), vtedy bude zadávateľ považovať tento parameter za splnený).
3. Ak zadávateľ požaduje údaj **max. (maximálne)**, znamená to, že váha, ktorú ponúkne uchádzač zadávateľovi, musí pri požadovanom parametri, mať takú hodnotu (údaj) parametra, ktorý je rovnaký alebo menší (nižší) ako je požadovaný údaj pri tomto parametri (t.j. ak zadávateľ požaduje napr. pre parameter *"Presnosť váženia výrobku do 3 kg (vrátane)"* v rámci stĺpca *"Požiadavky na parametre/opis"* údaj “*max. 1 g*“ tak uchádzačom ponúknutá váha musí spĺňať pre parameter "*Presnosť váženia výrobku do 3 kg (vrátane)*" presne 1 g alebo menej ako 1 g (napr. 0,5 g ), vtedy bude zadávateľ považovať tento parameter za splnený.
4. Ak zadávateľ požaduje rozsah uvedený ako **min. (od - do)**, znamená to, že váha, ktorú ponúkne uchádzač zadávateľovi, musí minimálne dosiahnuť tento požadovaný rozsah, pričom ak zadávateľ uvedie, že pripúšťa aj väčší rozsah, ale zároveň musí spĺňať aj požadovaný minimálny rozsah (od - do) uvedený v tabuľke, znamená to, že ak zadávateľ požaduje napr. pre parameter “*Požadovaný rozsah váhy odvážiť výrobok*“ v rámci stĺpca "*Požiadavky na parametre/opis*" údaj “*min. (od 50 do 6000) g*“ a uchádzač:

- uvedie rozsah od 50 do 6100 g, splnil požiadavku zadávateľa,

- uvedie rozsah od 70 do 6050 g, tak nesplnil požadovanú spodnú hodnotu rozsahu a napriek tomu, že ponúkol väčší rozsah ako vyžadoval zadávateľ, ale zároveň nesplnil požiadavku na spodnú hodnotu rozsahu, tým pádom nesplnil požadovaný rozsah,

- uvedie rozsah od 20 do 5990 mm, tak nesplnil požadovanú hornú hodnotu rozsahu a napriek tomu, že ponúkol väčší rozsah ako vyžadoval zadávateľ, ale zároveň nesplnil požiadavku na hornú hodnotu rozsahu, tým pádom nesplnil požadovaný rozsah,

- uvedie rozsah od 20 do 6000 g, splnil požiadavku zadávateľa.

Uchádzač **potvrdí formou podpisu** svoju ponuku na konci špecifikácie predmetu zákazky.

**Návod, pokyny, inštrukcie pre vyplnenie cenovej ponuky:**

**Pokyny ku vypĺňaniu cenovej ponuky**

Uchádzač musí uviesť v príslušnom políčku: obchodné meno výrobcu logického celku (ponúknutej váhy) a typové označenie logického celku alebo názov logického celku (ponúknutej váhy). Uchádzač musí v rámci kalkulácie ceny v rámci výzvy na predkladanie ponúk naceniť v požadovanej položke, všetky činnosti zodpovedajúce kompletnej realizácii (dodaniu) váh (celková cena všetkých váh, ktorú uchádzač v ponuke uvedie, sa za takú považovať aj bude). Celková cena, ktorú uvedie uchádzač vo svojej ponuke, musí zodpovedať cenám obvyklým v danom mieste a čase.